
Projekts Nr. 2.1.1.5/1/24/I/001 “Klimata neitrāli risinājumi profesionālās izglītības iestāžu un koledžu izglītības programmās, vidē un infrastruktūrā”
2026. gadā Kandavas Lauksaimniecības tehnikuma būvju un inženiertehnisko sistēmu enerģijas patēriņa monitorēšanai pieslēgta platforma Energodati,  paredzot veikt apmācības.

Turpinās arī apsaimniekošanas datu un procesu digitalizācija, ieviešot ēku digitālo pasi – platformu Kandavas Lauksaimniecības tehnikumā, veicot arī inženiertehnisko sistēmu dokumentu digitalizāciju. 
Ir īstenotas sākotnējās lietotāju apmācības, turpināsies darbs ar padziļinātām apmācībām un ikdienas atbalsta nodrošināšanu. 

Lai nodrošinātu projekta darbību īstenošanu, veikta Kandavas Lauksaimniecības tehnikuma korpusu inženiertehniskā izpēte, apsekošana un automatizācijas specifikāciju izstrāde. 
Projekta ietvaros veikta saules paneļu uzstādīšana uz Kandavas Lauksaimniecības tehnikuma trīs korpusu jumtiem, turpinās darbs pie saules paneļu pieslēgšanas un nodošanas, kā arī plānots veikt personāla apmācības.

Projekta kopējais attiecināmais finansējums ir 19 140 000,00  euro, tai skaitā, 85% Eiropas Reģionālās attīstības fonda finansējums  16 269 000,00 euro  apmērā un 15% valsts budžeta līdzfinansējums 2 871 000,00 euro apmērā.   
Projekta īstenošanas laiks – no vienošanās noslēgšanas brīža līdz 2029. gada 31. decembrim. 

Publikācijas sagatavošanas datums: 15.07.2026.  

